钦定古今图书集成/历象汇编/历法典/第065卷 > 五纬历指一
## 钦定古今图书集成/历象汇编/历法典/第065卷 > 五纬历指一

总论

“《周天》各曜” ，序次第一。

周天诸曜，位置有高庳，包函有内外，去人有远近。何
繇知之？以其相食、相掩知之。凡相食、相掩必参相直，
参相直必分三界。人目为此界，所食所掩为彼界，则
食之掩之者，必在其中界也。

第一最近为“太阴”，太阴在食，日能掩他星，他星不能
掩太阴。〈月掩他星见月离历四卷〉第二为《水星》。〈此古法多禄某及其门人所定
也下六同〉第三为金星，第四为太阳，第五为火星，
第六为木星，第七为土星，第八为《恒星》，第

九为“宗动天”，中世于恒星天上，又增东西岁差一
天，南北岁差一天，共为十一重天。〈此歌白泥所定也近苐谷以来不复
用之〉

《恒星本天》，在《七曜天》之上，古今诸家之公论也。试法
有三：

其一，纬星能掩恒星，恒星不能掩纬星。

如唐高宗永徽三年正月丁亥，“岁星掩太微上将” ；“正月戊子，荧惑掩右执法。” 元武宗至大元年十一月戊寅，“太白掩建星” 之类。

其二，纬星有地半径之差，各去地有远近，而差有多
寡。恒星古今密测，绝无地半径差，则以较纬星必为
极远、极高，其视地球正为一点。

《日躔历》《月离历》，皆以此地半径差求日月之远近。

“其三为恒星，天之本行，极迟则当为极高极远。”
《解》曰：“诸星行天之能力必等。”〈或以自力行或依他力行见本篇〉行力
既等，而各所见之本行有迟有疾，必所行之轨道有
大有小故也。“月天甚近，于地甚小，故二十七日有奇
而行一周，恒星必六十馀年而行一度，甚迟必甚大
甚远矣。三者相因之势也。”〈因此论亦得诸星相距之高庳〉
太阳在诸曜适中之处，亦古今无疑。《试法》有四，
其一“诸星受光于太阳，若在甚高或甚庳，即不能平
分其光。又太阳为万光之原，其在众星之中，若君主
在众臣之中。”

其二，日躔月离各《历指》测算，太阳距地之远为地半
径者一千一百个有奇，太阴距地之远六十个有奇，
则月天与日天相距当一千个有奇，其间不应空然
无物，会当有星，则金水两星之天在其中矣。若此外，
土木火三星其行甚迟，其所行本天甚大，故非日月
两天之间所能容受也。

其三，“诸星之视差与地半径差各各不等。太阳之两
差，不能多于太阴，太白不能少于木星，土星则当在
其中处。”〈各星之视差见五星拔论〉

其四。中西历家所立法数，种种不同。其同者有二：“一、
周天分二十八宿，其距星合者二十七，不合者独觜
宿耳；二、以七政隶于各日。初日为太阳日，次为太阴
日三为水星，日四为火星，日五为木星，日六为金星，
日七为土星日也。夫七政自上而下，当首日，次金、水、
月、土、木、火。今云然者，日分二十四时，七政分属焉，周
而复始。”今所指直日者，各日之首时也。如初日之首
时，为太阳时，次金星时，三水星时，四太阴时，五土星
时，六木星时，七火星时。满二十四时为水星，则次日
之首时为太阴矣。故太阳之次日，即为太阴之日。可
见上古历宗初立此法者，则知太阳在众星之中处
也。

上三论，古今无疑矣。其所不同者，古曰“五星之行，皆
以地心为本；天之心”，今曰“五星以太阳之体为心。”古
曰“各星自有本天，重重包裹，不能相通，而天体皆为
实体”；今曰“诸圈能相入，即能相通，不得为实体。古曰
土木火星恒居太阳之外，今曰火星有时在太阳之
内。”

《解》曰：“用远镜见金星如月。”〈见本篇〉有晦朔弦望，必有时
在太阳之上，有时在下。又“火星独对冲太阳时，其体
大，其视差较太阳为大”，则此时庳于太阳。水星、木星、
土星，不能以正论定其高庳，但以“迟行”“疾行”聊可证
之。

古图中心为诸天及地球之心第一小圈，内函容地
球，水附焉。次气、次火，是为“四元行。”月圈以上各有本
名，各星本天中又有不同，心圈有小轮。因论天为实体，不相通而相切。

《新图》则地球居中，其心为日月恒星三天之心。又日
为心，作两小圈，为金星、水星。两天又一大圈稍截太
阳本天之圈，为火星天。其外又作两大圈，为木星之
天、土星之天。此图圈数与古图天数等，第论五星行
度，其法不一。〈见各星本历及下总论〉